stanford-oval/wikipedia huggingface dataset:
Australiansuomalaiset
Historia

Ensimmäiset suomalaiset saapuivat Australiaan 1850-luvun kultaryntäyksen aikaan. Ensimmäinen varsinainen siirtolaisaalto alkoi 1920-luvulla, jolloin Australia oli Kanadan jälkeen suosituin suomalaisten maahanmuuttokohde. Vuoden 1933 Australian väestölaskennan mukaan maassa asui 1 062 Australian kansalaiseksi otettua suomalaista, joista vain 100 oli naisia. Maahanmuuttajat olivat pääosin Pohjanmaalta.
1930-luvun lopulla suomalainen siirtolaisuus ja asutus alkoi keskittyä Queenslandiin, jossa suomalaisia työskenteli sokeri- ja hedelmäfarmeilla ja kaivoksilla. Yhteensä suomalaisia maahanmuuttajia oli tuolloin Australiassa arviolta noin 3 000. Vuodesta 1938 alkaen Brisbanessa, Queenslandissa ilmestyi suomenkielinen yleislehti "Suomi" kaksi kertaa kuussa.
Maahanmuutto Australiaan kasvoi huomattavasti toisen maailmansodan jälkeen ja jatkui vilkkaana aina 1970-luvun alkuun asti, mutta viime vuosikymmeniä maahanmuutto Australiaan on vähentynyt huomattavasti.
Tunnettuja australiansuomalaisia

Sanna Jalomäki, taiteilija
Greg Norman, golfaaja
Mark Rummukainen, jääkiekkoilija
Adam Tuominen, näyttelijä
Babel (yhtye)

Babel on Karin Mäkirannan ja Mikko Pykärin popyhtye.
Pykäri ja Mäkiranta löysivät toisensa Pykärin vuoden 2019 O -sooloalbumilla. “Haaveilevan Karinan ja Pykärin yhteistyö on luontevaa, suorastaan järkiliitto”, Helsingin Sanomat kirjoitti Pykärin ja Mäkirannan yhteiskappaleista O -albumilla.
Regina- ja Shine 2009 -yhtyeistä tuttu helsinkiläinen Pykäri on ollut 2000- luvun ensikymmenellä Suomen kansainvälisesti maineikkaimpia popmusiikin visionäärejä ja tuottajia. Pykärin albumit ovat keränneet kiitosta esimerkiksi Pitchfork-sivustolla.
Berliinissä asuvan Mäkirannan indieyhtye Karina oli ehdolla Pohjoismaiden vuoden parhaan albumin palkinnon (Nordic Music Prize) saajaksi debyytillään, jota Helsingin Sanomat luonnehti viiden tähden arviossaan yhdeksi hienoimmista suomalaisista esikoisalbumeista vuosikausiin.
Babel julkaisi debyytti-EP:n Forever indie levy-yhtiö PME Recordsin kautta 5.6.2020. Forever EP:n musiikkia kuullaan suomalaisessa elokuvassa Eden.
Diskografia > Studioalbumit

Yoga Horror (2022)
Marriage (2023)
Diskografia > Studioalbumit > EP:t

Forever (2020)
Honeyspell (2021)
Mirrors (2023)
Aiheesta muualla

Babel yhtyeen Facebook -sivut
Babel yhtyeen Instagram -sivut
Babel yhtyeen Spotify
PME Records
Buzz (Autographin albumi)

| Buzz Autograph |
| --- | --- | --- |

Studioalbumin tiedot
 Julkaistu: 2003
 Formaatti: CD
 Tyylilaji: glam metal
 Kesto: 44.33
 Levy-yhtiö: Point Music Distribution
Autographin muut julkaisut
| Missing Pieces 1997 | Buzz 2003 | More Missing Pieces 2003 |
Buzz on yhdysvaltalaisen Glam Metal -yhtye Autographin neljäs ja viimeisin studioalbumi, joka äänitettiin ja julkaistiin vuonna 2003. Albumi oli yhtyeen ensimmäinen uutta materiaalia sisältänyt julkaisu 6 vuoteen, ja ns. paluulevy 14 vuoden toimintatauon jälkeen. Alkuperäisistä jäsenistä levyllä soittaa tosin vain laulaja/kitaristi Steve Plunkett. Levy menestyi heikosti, ja yhtye hajosi uudelleen kaksi vuotta myöhemmin.
Kappaleet

Break A Sweat – 4.10
Shake The Tree – 4.26
She's The Reason – 4.27
Fed Up With Bein' Down – 4.20
That – 5.05
Party Like We Did – 4.05
Buzz – 4.45
Like It Hot – 4.01
Heart Raper – 5.02
Can't Stop Rockin' – 4.16
Kaikki kappaleet säveltänyt Steve Plunkett
Kokoonpano

Steve Plunkett – laulu, kitara
Steve Lynch – kitara
Randy Rand – basso
Steven Isham – kosketinsoittimet
Keni Richards – rummut
Auvers-sur-Oise

| Auvers-sur-Oise |
| --- | --- |
 Leyritin linna
 vaakuna
 Auvers-sur-Oise
 Koordinaatit: 49°04′21″N, 02°10′30″E 
Valtio:  Ranska
Alue:  Île-de-France
Departementti:  Val-d’Oise
Arrondissementti:  Pontoise
Hallinto:  
 – Pormestari:  Isabelle Mézières
Pinta-ala:  
 – Kokonaispinta-ala:  12,69 km²
Väkiluku (2013):  6 894
 – Väestötiheys:  543,3 as./km²
Postinumero:  95430
 
 www.auvers-sur-oise.com 
Infobox OKVirheellinen NIMI-arvo: 
Auvers-sur-Oise on kunta Ranskassa, 30 kilometriä Pariisista Val-d'Oisen departementissa. Kunta on osa Pariisin metropolialuetta. Kunta on saanut nimensä Oisejoesta, joka virtaa sen halki. Kunnassa on arviolta 6 894 asukasta (vuonna 2013) ja sen pinta-ala on 12,69 neliökilometriä.
Auvers-sur-Oisessa ovat maalanneet useat taiteilijat, esimerkiksi Charles-François Daubigny, Paul Cézanne, Jean-Baptiste Camille Corot, Camille Pissarro ja Vincent van Gogh.
Auvers-sur-Oisen impressionismimuseo
Auvers-sur-Oisen Vincent van Goghin talo
Vincent van Goghin maalaus Auvers-sur-Oisen kirkosta
Aiheesta muualla

Kuvia tai muita tiedostoja aiheesta Auvers-sur-Oise Wikimedia Commonsissa
Auvers-sur-Oisen sivut (ranskaksi)
Auvers Jazz -festivaalin sivut (ranskaksi)
Carl Jahn

Carl Ernst Albert (Carl Ernest Albrecht) Jahn (27. tammikuuta 1844 Berliini, Saksa – 9. tammikuuta 1912 Helsinki) oli saksalaissyntyinen Suomeen muuttanut kaivertaja ja taiteilija.
Jahnin vanhemmat olivat arkkitehti August Jahn ja Dorothea o.s. Brunow[lähde? ]. Hän harjoitti taideopintoja Berliinissä, Dresdenissä ja Lontoossa.
Jahn muutti Suomeen 1874 ja toimi Suomen Rahapajan palveluksessa kaivertajana. Hän oli opettajana Taideteollisessa keskuskoulussa 1875–1912 ja Suomen Taideyhdistyksen piirustuskoulussa 1881–1912. Jahn sai Pariisin maailmannäyttelyssä 1900 grand prix -palkinnon.
Jahn suoritti ammattiopintonsa Berliinin taideakatemiassa professori K. Fischerin johdolla 1858–1864 ja jatkoi niitä vuoden ajan Dresdenissä rahakaivertaja Alois Stangerin työpajassa vuoden 1865 loppuun. Hän täydensi opintojaan Lontoossa The West London School of Artsissa 1867–1872 ja oli opistossa kuviopiirustuksen ja muovailun opettajana vuoteen 1874, jolloin hän sai kutsun Suomen rahapajan kaivertajaksi. Hän toimi samalla piirustuksen ja perspektiiviopin opettajana Taideteollisuusyhdistyksen koulussa Ateneumissa 1875–1912, opetti klossi- ja perspektiivioppia sekä plastista anatomiaa 1894–1912 Taideyhdistyksen koulussa. Hän sai The Royal Academy of Artsin ja The Annual International Exhibitionin näyttelyissä kaksi diplomia ja palkintomitalin kuvanveistoksista ja Pariisin maailmannäyttelyssä 1900 grand prix -palkinnon. Jahnin töitä ovat muun muassa Aleksanterinpatsaan paljastamismitali, Nordenskjöld-mitali. Estlander-mitali, vuosien 1881 ja 1887 maanviljelysmitalit. Hän muovaili muun muassa Beethovenin, Mozartin, Haydnin, Händelin, Dickensin ja monien muiden merkkimiesten muotokuvat, jotka myös on jäljennetty galvanoplastisesti.
Jahn joutui mitalitaiteen alalla syrjityksi, sillä hän oli leimautunut päätyönsä vuoksi maatalous- ja muiden näyttelymitalien tekijäksi. Hän oli kuitenkin Suomessa ensimmäinen mitalitaidetta opiskellut ja sen parissa ammatikseen työskennellyt taiteilija. C. G. Estlanderin mitali vuodelta 1904 osoittaa, että hän oli todellisuudessa taitava myös muotokuvien tekijänä.
Tuotantoa

Maanviljelysmitalit 1881 ja 1887.
Aleksanterin patsaan paljastusmitali 1894
C. G. Estlanderin muistomitali 1904
Brasilian presidentinvaali 2010

Ensimmäisen kierroksen tuloskartta. Työväenpuolueen Dilma Rousseff voitti punaisella väritetyissä osavaltioissa, sinisellä väritetyissä Sosiaalidemokraattisen puolueen José Serra. Vihreällä on väritetty pääkaupunkialue Distrito Federal, jonka voitti vihreiden Marina Silva.
Vaaliväittely toukokuussa 2010
Brasilian presidentinvaali järjestettiin 3. lokakuuta 2010. Työväenpuolueen Dilma Rousseff sai ensimmäisellä kierroksella 46,9 prosenttia äänistä, ja sosiaalidemokraattien vastaehdokas José Serra 32,6 prosenttia. Toinen kierros järjestettiin 31. lokakuuta. Rousseff voitti vaalin noin 55 prosentin ääniosuudella, José Serran osuus oli noin 45 prosenttia äänistä.
Aiheesta muualla

Kuvia tai muita tiedostoja aiheesta Brasilian presidentinvaali 2010 Wikimedia Commonsissa
Australiansuomutavi

| Australiansuomutavi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Sorsat Anas
Laji::  gracilis
Kaksiosainen nimi
 Anas gracilis  Buller, 1869 
Katso myös
   Australiansuomutavi Wikispeciesissä   Australiansuomutavi Commonsissa 
Infobox OKNimi-testi OKIUCN-testi OK: 
Australiansuomutavi (Anas gracilis) on Australian yleisin sorsalintu.
Ulkonäkö

Australiansuomutavi on pienehkö hoikka sorsalintu. Sen kaikissa höyhenissä on valkoinen reunus, mikä luo linnun höyhenpeitteeseen erityisen kuvion. Aikuinen lintu on 37–47 cm pitkä ja painaa 350–670 grammaa, koiraat ovat suurempia kuin naaraat.
Levinneisyys

Australiansuomutavia tavataan Australian lisäksi Indonesiassa, Uudessa-Kaledoniassa, Uudessa-Seelannissa, Papua-Uudessa-Guineassa ja Vanuatussa.
BMW 3-sarja (E46)

| BMW E46 |
| --- | --- |

Valmistustiedot
Valmistusmaa:   Egypti  Etelä-Afrikka  Indonesia  Kiina  Malesia  Meksiko  Saksa  Venäjä
Valmistaja:  BMW
Valmistusvuodet:  1998–2006
Korimalli:  2-ovinen coupé 2-ovinen cabriolet 4-ovinen sedan 5-ovinen farmari
Luokka:  D-segmentti
Edeltäjä:  BMW E36
Seuraaja:  BMW E90
Teknisesti samankaltaisia:  BMW E46/5
Tekniset tiedot
Moottori:  R4 R6
Iskutilavuus:  1,8–3,2 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 6-vaihteinen manuaali 6-vaihteinen sekventaali 4-vaihteinen automaatti 5-vaihteinen automaatti
BMW E46 on BMW 3-sarjan neljännen sukupolven malli, jota valmistettiin vuosina 1998–2006. Se korvasi edeltäneen E36-mallin ja seuraajaksi tuli E90. Mallisarjaan kuului myös kolmeovinen hatchback-malli Compact (E46/5).
BMW M3

Urheilumalli BMW M3 oli esitelty konseptina jo Frankfurtin autonäyttelyssä 1999, mutta tuotanto alkoi vasta lokakuussa 2000. Moottorina oli 3,2-litrainen 343 hevosvoiman tehon tuottava kuusisylinterinen rivimoottori, jonka sanottiin olevan maailman tehokkain rivikuutonen. Voimansiirtona oli kuusiportainen sekventaalivaihteisto ja taka-akselilla oli automaattinen tasauspyörästön lukko. Ajonvakautusjärjestelmä DSC oli vakiona. Muita varusteita olivat automaatti-ilmastointi, sähkösäätöiset urheiluistuimet ja automaattisesti himmenevä taustapeili. Ulkonäöllisiä eroja perusmalleihin verrattuna olivat etulokasuojien ilmanottoaukot, muhkeampi etupuskuri ja pieni takaspoileri. Coupén lisäksi M3-mallistoon lisättiin Cabriolet keväällä 2001.
BMW M3 > M3 CSL

3-sarjan huippumalliksi esiteltiin vuonna 2002 M3 CSL, jota oli kevennetty yli 100 kilolla. Moottorin teho oli nostettu 360 hevosvoimaan. Vakiovarusteina oli 19 tuuman kevytmetallivanteet, komposiittijarrulevyt ja sekventaalivaihteisto. Varusteista oli karsittu sivuturvatyynyt, sumuvalot, rengaspaineiden valvontajärjestelmä, radio ja ilmastointi, jonka sai kuitenkin halutessaan lisävarusteena. Väriksi sai joko mustan tai harmaan metallivärin. Ajonvakautusjärjestelmää oli ohjelmoitu soveltumaan paremmin urheilulliseen ajoon. Mallia valmistettiin yhteensä vain 1 400 kappaletta, eikä sitä viety lainkaan Pohjois-Amerikan markkinoille.
Aiheesta muualla

Kuvia tai muita tiedostoja aiheesta BMW 3-sarja (E46) Wikimedia Commonsissa
BMW 330 Ci Coupé
BMW 318i Touring
BMW 330 Ci Cabriolet
Facelift-mallin BMW 325i.
Facelift-mallin BMW 330 Ci Cabriolet.
BMW M3 E46 Coupé
BMW M3 E46 Cabriolet
Auvilliers-en-Gâtinais

| Auvilliers-en-Gâtinais |
| --- | --- |
 Saint-Laurentin kirkko
 vaakuna
 Auvilliers-en-Gâtinais
 Koordinaatit: 47°57′55″N, 2°30′01″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Montargis
Pinta-ala:  
 – Kokonaispinta-ala:  20,6 km²
Väkiluku (2020):  339 
 – Väestötiheys:  16 as./km²
Kunnan numero:  45017
Infobox OKVirheellinen NIMI-arvo: 
Auvilliers-en-Gâtinais on kunta Ranskassa Loiret’n departementissa Centre-Val de Loiren alueella. Se sijaitsee noin 20 kilometriä Montargisin kaupungista länteen.
Caquetoire
Saint-Laurentin kirkko on tyyliltään romaaninen. Kirkko uusittiin 1400-luvulla, mutta apsis on kuitenkin peräisin 1100-luvulta. Kirkossa on seudulle tyypillinen avoin kuisti, caquetoire, jota käytetään kohtaamispaikkana.
Aiheesta muualla

Kuvia tai muita tiedostoja aiheesta Auvilliers-en-Gâtinais Wikimedia Commonsissa
Auvo Karsikas

Auvo Karsikas (s. 11. maaliskuuta 1938 Kärsämäki) on suomalainen Uudessakaupungissa asuva filosofian maisteri, kasvatustieteen lisensiaatti, rehtori ja runoilija. Karsikas toimi Oriveden opiston rehtorina ja oli opettajana Turun, Tampereen ja Jyväskylän yliopistoissa. Hän aloitti kirjoittamisen jouduttuaan työkyvyttömyyseläkkeelle autokolarin seurauksena.
Teoksia

Valtiovallan ja kansalais- ja työväenopistolaitoksen suhteet 1946-1979. Tutkimuksia ja selvityksiä 18. Kansalais- ja työväenopistojen liitto, Helsinki 1984
Minne matka. Aikuiskasvatuskustannus, Orivesi 1988
Unelmien ritari. Aikuiskasvatuskustannus, Orivesi 1988
Ylpeän miehen itku. Aikuiskasvatuskustannus, Orivesi 1988
Kuvat ja kuvantekijät : valtiovallan ja kansalaisopistolaitoksen suhteet vuosina 1898-1979 ja opistojen tehtäväkuvan muuttuminen vuosina 1946-1979. Aikuiskasvatuskustannus, Orivesi 1990
Etsijän runoja. A. Karsikas, Pyhämaa 1998
Pyhämaan uhrikirkon raamattukuvien uskonnollinen ja kirkkopoliittinen merkitys. Pyhämaan seurakunta, Pyhämaa 1999
Rukousrunot. Omakustanne 1999
Pyhämaan Luodon uhrikirkko : rakennus- ja kulttuurihistoriaa : raamatunkuvien uskonnollinen merkitys. Pyhämaan seurakunta, Pyhämaa 2000
Shema, Israel! : kolmiyhteinen herra on yksi. Omakustanne 2000
Tuulinen aika. Rohtatuotanto, Laitila - Uusikaupunki 2004
Jumalakeskeisestä ihmiskeskeiseen : Pyhämaan uhrikirkon ja harmaakivikirkon historiaa suurin takautumin. Rohtatuotanto, Laitila - Uusikaupunki 2005
Oma kieli : runoja. Pelipeitto, Turku 2007
Aika Keuruulla. Turbator, Turku 2008
Runot runoilijat. Turbator, Turku 2012
Israelilainen Israel. Turbator, Turku 2013
Kristityn Israel-ystävän mietelmiä. Auvo Karsikas, Uusikaupunki 2016
Arthur Reinhold von Essen

Arthur Reinhold von Essen (12. joulukuuta 1869 Heinolan maalaiskunta – 13. tammikuuta 1913 Helsinki) oli suomalainen juristi ja valtiopäivämies.
Von Essenin vanhemmat olivat majuri Alexander von Essen ja Elisabeth Wendla Constance von Sticht ja puoliso vuodesta 1910 Vera Bes-Kornilowitsch. Von Essen tuli ylioppilaaksi Helsingissä ja suoritti oikeustutkinnon 1893, varatuomarin arvon hän sai 1896. Hän oli senaatin prokuraattorintoimituskunnan kanslisti 1906–1913.
Von Essen oli aatelissäädyssä edustaja valtiopäivillä 1900, 1904–1905 ja 1905–1906.
Carl Johan Bergman

| Mitalit | Mitalit | Mitalit |  |
| --- | --- | --- | --- |
|  Carl Johan Bergman |  Carl Johan Bergman |  Carl Johan Bergman |  |
Maa:   Ruotsi
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Kultaa | Anterselva 2007 | sekaviesti |  |
|  Hopeaa | Pyeongchang 2009 | sekaviesti |  |
|  Hopeaa | Ruhpolding 2012 | takaa-ajo |  |
|  Pronssia | Hanty-Mansijsk 2010 | sekaviesti |  |
|  Pronssia | Ruhpolding 2012 | sprintti |  |
Carl Johan Bergman (s. 14. maaliskuuta 1978 Ekshärard, Värmlanti, Ruotsi) on ruotsalainen ampumahiihtäjä.
Bergman hiihti ankkuriosuuden Ruotsin voittaessa sekaviestin maailmanmestaruuden Anterselvan MM-kilpailuissa 2007. Pyeongchangin MM-kisoissa 2009 hän toi Ruotsin sekaviestijoukkueen toisena maaliin 6,2 sekuntia Ranskalle hävinneenä. Hanty-Mansijskin sekaviestin MM-kilpailuissa 2010 hän hiihti ankkuriosuuden Ruotsin pronssijoukkueessa. Torinon olympialaisissa 2006 hän hiihti niin ikään viimeisen osuuden Ruotsin miesten viestijoukkueessa, joka jäi neljänneksi vain kolme sadasosasekuntia pronssia saaneelle Ranskalle hävinneenä. Ensimmäiset henkilökohtaiset arvokisamitalisa hän saavutti oltuaan Ruhpoldingin MM-kilpailuissa 2012 kolmas sprintissä ja toinen takaa-ajossa. Lisäksi hän oli kuudes yhteislähtökilpailussa. Hän on ollut lisäksi Oberhofin MM-kisoissa 2004 normaalimatkalla yhdeksäs sekä Hochfilzenin MM-kilpailuissa 2005 sprintissä kahdeksas.
Bergman on kilpaillut maailmancupissa kaudesta 2000–2001 lähtien ja voittanut kolme osakilpailua, sprintin Kontiolahdella 2005 sekä Östersundissa ja Hochfilzenissä 2011. Hän on ollut lisäksi kolme kertaa toinen ja kuusi kertaa kolmas (kauden 2011–2012 loppuun mennessä). Kokonaiskilpailussa hän on ollut kuudes kaudella 2011–2012 ja kahdeksas kaudella 2008–2009.
Bergmanin ampumatarkkuus on yleensä ollut noin 80 prosenttia. Tahdissa on ollut vain kaksi selvää poikkeusta: hänen paras ampumakautensa on ollut kausi 2001–2002, jolloin hänen tarkkuutensa oli 87 prosenttia. Kaksi vuotta aiemmin hänen ampumatarkkuutensa oli vain 73 prosenttia, kun hän ampui pystystä vain 64 prosentin tarkkuudella.
Bergman seurustelee norjalaisen ampumahiihtäjän Liv Kjersti Eikelandin kanssa.
Bergman lopetti uransa keväällä 2014.
Aiheesta muualla

Virallinen sivu (Arkistoitu – Internet Archive)
Arthur Ravenel nuorempi

Arthur Ravenel nuorempi
Arthur Ravenel nuorempi (29. maaliskuuta 1927 Charleston, Etelä-Carolina – 16. tammikuuta 2023 Charleston, Etelä-Carolina) oli yhdysvaltalainen republikaanisen puolueen poliitikko.
Ravenel oli Arthur Ravenel vanhemman ja Mary Allen Boykinin poika. Hän valmistui luonnontieteiden kandidaatin oppiarvolla College of Charlestonista vuonna 1950. Hän palveli Yhdysvaltain merijalkaväessä vuosina 1945–1946. Ravenel istui Etelä-Carolinan edustajainhuoneen jäsenenä vuosina 1953–1958 ja Etelä-Carolinan senaatissa 1981–1986 sekä 1997–2003. Tammikuusta 1987 tammikuuhun 1995 hän istui Yhdysvaltain edustajainhuoneen jäsenenä Yhdysvaltain 100.–103. kongresseissa.
Ravenel työskenteli työurallaan kiinteistönvälittäjänä ja pääurakoitsijana. Hän meni 27. elokuuta 1974 naimisiin Jean Elliott Rickenbakerin kanssa ja sai kuusi lasta.
Axel Hirsoux

Axel Hirsoux euroviisujen lehdistötilaisuudessa vuonna 2014.
Axel Hirsoux (s. 26. syyskuuta 1982 La Hestre, Manage, Belgia) on belgialainen laulaja. Hän edusti Belgiaa Eurovision laulukilpailussa 2014 Tanskassa kappaleella ”Mother”, mutta ei päässyt semifinaalista jatkoon.
Aiheesta muualla

Kuvia tai muita tiedostoja aiheesta Axel Hirsoux Wikimedia Commonsissa
Axel Hirsoux’n esittely Eurovision.tv-sivustolla. (englanniksi)
Carl Johan Armfelt

Carl Johan Armfelt  (1. toukokuuta 1764 Nurmijärvi – 30. joulukuuta 1819 Nurmijärvi) oli suomalainen sotilas ja valtiopäivämies.
Arrmfeltin vanhemmat olivat kapteeni Carl Armfelt ja Sofia Barck ja puoliso vuodesta 1814 Maria Feldt. Armfelt oli vapaaehtoinen Uudenmaan rykmentissä 1778 ja yleni seuraavana vuonna korpraaliksi. Kersantti leskikuningattaren henkirykmentissä hän oli 1780 ja vänrikki 1781. Luutnantiksi 1788 ylennyt Armfelt erosi palveluksesta huhtikuussa 1790. Hän oli edustaja aatelissäädyssä Porvoon valtiopäivillä 1809.
Aiheesta muualla

Armfeltien aika – Kytäjä vuonna 1814. Hyvinkään harjumailta. Viitattu 29.12.2020.
Brăila (piirikunta)

| Brăilan piirikunta Județul Brăila |
| --- | --- |
 Vaakuna
 Sijainti
Valtio:  Romania
Kehitysalue:  Sud-Est
Historiallinen alue:  Valakia (Muntenia)
Hallinto:  
 – hallinnollinen keskus:  Brăila
Pinta-ala:  4 766 km²
Väkiluku (2014):  312 089
 – väestötiheys:  65,5 as./km²
Lyhenteet:  
 – rekisterikilven tunnus:  BR
 
Portalul Județului Brăila
Brăila on piirikunta Romanian Munteniassa. Piirikunnan pääkaupunki on Brăila. Sen pinta-ala on 4 766 km² ja siellä on noin 312 089 asukasta (vuonna 2014).
Maantiede

Piirikunnan pinta-ala on yhteensä 4 766 km². Alueen itäpuolella virtaa Tonava, pohjoisessa Siret ja luoteessa Buzău.
Brăilan piirikunta rajautuu idässä Tulcean piirikuntaan, lännessä Buzăun piirikuntaan, pohjoisessa Galaţin ja Vrancean piirikuntiin sekä etelässä Ialomiţan ja Constanţan piirikuntiin.
Kaupungit ja kunnat > Kaupungit

Brăila
Ianca
Însurăței
Făurei
Kaupungit ja kunnat > Kunnat

| 0 | 1 | 2 | 3 |
| --- | --- | --- | --- |
|  Bărăganul  Berteștii de Jos  Bordei Verde  Cazasu  Câineni-Băi  Chiscani  Ciocile  Cireșu  Dudești  Frecăței  Galbenu |  Gemenele  Grădiștea  Gropeni  Jirlău  Mărașu  Măxineni  Mircea Vodă  Movila Miresii  Racovița  Râmnicelu |  Romanu  Roșiori  Salcia Tudor  Scorțaru Nou  Siliștea  Stăncuța  Surdila-Găiseanca  Surdila-Greci  Șuțești  Tichilești |  Traian  Tudor Vladimirescu  Tufești  Ulmu  Unirea  Vădeni  Victoria  Vișani  Viziru  Zăvoaia |
Väestö

Vuoden 2011 väestönlaskennan mukaan piirikunnassa oli 304 925 asukasta ja sen asukastiheys oli 78 asukasta neliökilometrillä.
Piirikunnan asukkaista romanialaisia on 98 %, romaneja, venäläisiä, lipovaneja, aromanialaisia ja muita 2 %.
| Vuosi | Piirikunnan väestönkasvu |
| --- | --- |
1948: 271 251
1956:  297 276
1966:  339 954
1977:  377 954
1992:  392 031
2002:  373 174
2011:  304 925
Aiheesta muualla

Kuvia tai muita tiedostoja aiheesta Brăilan piirikunta Wikimedia Commonsissa
Piirikunnan viralliset internetsivut (Arkistoitu – Internet Archive) (romaniaksi)
Romanian piirikunnat
Alba
Arad
Argeș
Bacău
Bihor
Bistrița-Năsăud
Botoșani
Brașov
Brăila
Buzău
Caraș-Severin
Călărași
Cluj
Constanța
Covasna
Dâmbovița
Dolj
Galați
Giurgiu
Gorj
Harghita
Hunedoara
Ialomița
Iași
Ilfov
Maramureș
Mehedinți
Mureș
Neamț
Olt
Prahova
Satu Mare
Sălaj
Sibiu
Suceava
Teleorman
Timiș
Tulcea
Vaslui
Vâlcea
Vrancea
Brian Priestman

Brian Priestman
Brian Priestman (10. helmikuuta 1927 Birmingham, Englanti – 18. huhtikuuta 2014 Broze, Ranska) oli brittiläinen kapellimestari. Hän opiskeli Birminghamin yliopistossa ja Belgiassa.
Priestman toimi pitkän uransa aikana muun muassa Edmontonin sinfoniaorkesterin ylikapellimestarina Kanadassa vuosina 1964–1968. Hän työskenteli myös yliopistoissa, sai kunniatohtorinarvoja ja kirjoitti musiikista.
Brian Redhead

| Brian Redhead> Henkilötiedot |
| --- | --- |
Syntynyt: 28. joulukuuta 1929 Newcastle upon Tyne, Iso-Britannia
Kuollut: 23. tammikuuta 1994 (64 vuotta) Macclesfield
Kansalaisuus:   Iso-Britannia
Puoliso:  Jenni Salmon (1954–1994)
Brian Redhead (28. joulukuuta 1929 Newcastle upon Tyne – 23. tammikuuta 1994 Macclesfield) oli brittiläinen toimittaja. Hän toimi Manchester Evening Newsin päätoimittajana 1969–1975. Päätoimittajan tehtävistä hän siirtyi BBC Radio 4:n uutis- ja ajankohtaisohjelma Todayn juontajaksi. Redhead on nimetty Radio Academyn Hall of Fameen.
Axel Henrik Antell

Axel Henrik Antell (9. elokuuta 1853 Viipuri – 25. maaliskuuta 1908 Helsinki) oli suomalainen päätoimittaja, Helsingin köyhäinhoitotoimen johtaja ja moninkertainen valtiopäivämies.
Antellin vanhemmat olivat senaattori, salaneuvos Samuel Henrik Antell ja Fanny Alexandra Helena Wallenius. Hän pääsi ylioppilaaksi Helsingin normaalikoulusta 1871 ja valmistui Helsingin yliopistosta filosofian kandidaatiksi 1875 ja maisteriksi 1877. Antell oli Virallisen lehden päätoimittajana 1886–1899 ja Helsingin köyhäinhoitohallituksen toimitusjohtajana 1899–1908. Hän osallistui aatelissäädyssä valtiopäiville 1882, 1885, 1888, 1891, 1894, 1897, 1899, 1900, 1904–1905 ja 1905–1906.
Antell oli naimisissa 1879–1885 Hedvig Elisabet af Hellenin (k. 1885) kanssa.
Aiheesta muualla

Axel Henrik Antell Albert Edelfelts brev. Elektronisk brev- och konstutgåva (Albert Edelfeltin kirjeet. Elektroninen julkaisu).  2014−2020. Maria Vainio-Kurtakko & Henrika Tandefelt & Elisabeth Stubb, Svenska litteratursällskapet i Finland. (ruotsiksi)
BHS

BHS voi tarkoittaa seuraavia asioita:
Bahama, lyhenne BHS, valtio
Bahamasair, ICAO-koodi BHS, lentoyhtiö
Biblia Hebraica Stuttgartensia
British Home Stores, brittiläinen tavarataloketju
British Horse Society, brittiläinen järjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BHS”, voi hakea sivunnimihaulla, laajalla sivunnimihaulla tai tekstihaulla.